Tulen kosketus sytyttää.
Tällä kerralla puhun Pyhän Hengen tulesta, tuosta ihmeellisyydestä, -
josta Jeesus Kristus sanoo Luukkaan evankeliumin luvussa 12: -
"Tulta minä olen tullut heittämään maan päälle; -
ja kuinka minä tahtoisinkaan, että se jo olisi syttynyt!"
Tuossa tulee varmasti monesti mieleen tuo normaali, silmin nähtävä tuli, -
joka on toisaalta suuri siunaus maan päällä, mutta myös pelottava tuhoaja.
Se saa aikaan tuhoa silloin, kun metsät, pellot ja talot palavat.
Mutta mitä Jeesus tarkoitti, kun sanoi, että odottaisi sen jo syttyneen?
Tämän kerran aihe on sikäli erikoinen, -
että ne näkymät, joita Jumala on näyttänyt, -
niin kuin 1. korinttolaiskirjeessä sanotaan vähän erikoisella tavalla, -
1. korinttolaiskirjeen toisessa luvussa, "...vaan, niinkuin kirjoitettu on: -
'mitä silmä ei ole nähnyt eikä korva kuullut, -
mikä ei ole ihmisen sydämeen noussut ja minkä Jumala on valmistanut niille, -
jotka häntä rakastavat.'"
Eli se on jotain normaaleilla silmillä näkemätöntä.
Tai sitten voi olla niin kuin helluntaina, kun he näkivät -
tulisia kieliä ihmisten pään päällä.
Aluksi tuntuu siltä, että voiko jotain tuollaista tapahtua?
Silloin kun Suomessa monet tuhannet ihmiset -
saivat Jumalan Hengen kautta näkyjä, -
niin tuo ilmestys, jota silmä ei ole nähnyt, tuleekin sisäiseen maailmaan.
Silloin voi ajatella, että ilmoittaako Jumala myös tuliasioita -
tuollaisten ilmestysten kautta.
On hyvin erikoista, että monet profeetat olivat näkijöitä, -
eli heidän Jumalalta saamansa sanoma olikin -
näkyjen muotoon valmistettu Pyhän Hengen kautta.
Ja tuo, mitä Jumala on näissä asioissa valmistanut eteenpäin mennäksemme.
Ihmettelen sitä, kuinka juuri tuo Pyhän Hengen tuli -
alkoi tulla näkyviin monissa näyissä, -
ei ainoastaan Suomessa, vaan myöskin Euroopassa, -
Israelissa ja monissa maissa, joissa olen käynyt.
Tuo tulen näkeminen hengellisesti on tuottanut -
jonkinlaisen syttymisen myöskin minun sisimpääni.
Kaikki nämä tulikohdat ovat vähän erikoisia, -
kun niissä on nimittäin sellainen toive, että myöskin Suomessa -
Jumala laskisi tuon Pyhän Hengen tulen tuomaan herätystä.
Helluntain tuli toi ihmeellisen herätyksen, -
niin että kun Pietari alkoi puhua Pyhää Henkeä täynnä, -
niin 3 000 ihmistä löysi Vapahtajan, Jeesuksen Kristuksen.
Ja silloin tuo herätyksen alkumuoto oli suurta Pyhän Hengen täyteyttä -
ja voimaa rohkeasti todistaa Herrasta Jeesuksesta Kristuksesta.
Ajatellaanpa tätä Suomen kohdalla.
Puhuimme erään ystävän kanssa puhelimessa pitkään.
Se oli hengellistä keskustelua, joten sitä ei oikein voisi lopettaa -
ennen kuin näyttää siltä, että asiat on puhuttu valmiiksi.
Sanoin kuitenkin puhelun lopussa: "Voisitko vielä puhua vähän kielillä?"
On merkillistä, että ylistyslaulut, -
silloin kun Pyhä Henki siinä vaikuttaa, tuottavat monesti -
Pyhän Hengen vaikutusta myöskin näkyjen tai profetioiden muodossa.
Ja nyt kävi niin tuossa puhelussa, että kun hän alkoi puhua kielillä, -
näin, kuinka taivaasta laskettiin tuli maan pinnalle asti sillä tavoin, -
että kun se kosketti maan pintaa, se levisi joka suuntaan.
Koin, ettei se ollut tämä normaali tuli, joka alkaa polttaa metsiä, -
vaan se oli juuri sitä Jumalan armon kosketusta ylhäältä tätä kansaa varten.
Oli merkillistä, että se tuli oli hyvin roihuavaa, -
niin että näki, että se elää tulena, -
mutta heti, kun se kosketti maahan, se lähti maata myöten -
ikään kuin ei enää sellaisina suurina lieskoina.
Tulessahan on usein korkeat lieskat ja tuntuu, että se polttaa kaiken.
Suomea kohtaan on monella tavalla -
erilaisten Suomessa vierailleiden profeettojen kautta -
kerrottu tuosta herätyksestä, kuinka Jumala laskee herätyksen voiman.
Luukkaan evankeliumissa on hyvin erikoinen Jeesuksen sana, -
josta voisi sanoa, että opetuslapsille annettiin neuvoja -
tulevaisuutta varten siitä, kuinka heidän tulisi menetellä, -
koska Jeesuksen ristiinnaulitsemisen ja ylösnousemuksen jälkeen, -
kun Hänet taivaaseen korotettiin, kaikki jäi opetuslasten tehtäväksi, -
ja seurakunnan tehtäväksi sitten myöhemmin.
Jeesus sanoo Luukkaan evankeliumin viimeisessä luvussa: -
"Ja katso, minä lähetän teille sen, jonka minun Isäni on luvannut; -
mutta te pysykää tässä kaupungissa, -
kunnes teidän päällenne puetaan voima korkeudesta."
Ja tuo Apostolien tekojen voima korkeudesta -
tuli kielillä puhumisen muodossa tavallaan, -
koska tämä Sana täällä Apostolien tekojen toisessa luvussa sanoo: -
"Silloin..." Hetkinen, pikkuisen väärä kohta, eli edellinen aukeama.
"Ja kun helluntaipäivä oli tullut, olivat he kaikki yhdessä koolla.
Ja tuli yhtäkkiä humaus taivaasta, niin kuin olisi käynyt väkevä tuulispää, -
ja täytti koko huoneen, jossa he istuivat.
Ja he näkivät ikäänkuin tulisia kieliä, -
jotka jakaantuivat ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi ja alkoivat puhua -
muilla kielillä, sen mukaan mitä Henki heille puhuttavaksi antoi."
Tuollainen lupaus Pyhän Hengen voimasta heidän ylleen.
Se on monta kertaa tullut mieleen, kun Suomessa hyvin laajalti -
joillekin piireille uskovien seurakunnissa -
on annettu tuota kielillä puhumisen lahjaa.
Olen ajatellut, että onko siinä se Jumalan voima myöskin läsnä, -
kun tuntuu, että olemme jotenkin pysähtyneet käyttämään armolahjoja, -
mutta se varsinainen alkuseurakunnan tapainen voima -
todistaa Herrasta puuttuisi, ainakin suurelta osalta kristityistä.
Ja aika lailla ihmettelen sitäkin, että kun kielillä puhutaan, -
ja sitten Jumala on antanut joillekin ihmisille sen sanoman tulkitsemisen -
eli kielten selityksen vastaanottamisen lahjan, niin silloin monet yllättyvät: -
"Ai jaa, en tiennytkään, -
että se oli oikeasti Pyhän Hengen antama, että siinä on sanoma."
On merkillistä, että moni vasta silloin pitää sitä lahjaa todellisena.
Ja usein on jopa niin, että tuo lahja on jäänyt hyvin vähälle käytölle.
Eli Pyhän Hengen temppeli sulkee lahjan ihmisymmärryksen tähden, -
kun ei ole tulkintaa eikä tietoa siitä, mitä se sanoma merkitsee, -
kun ei ole kukaan koskaan saanut selitystä.
Kun ajattelen myöskin sitä tulen näkemistä ilmestyksissä, -
niin kerran tuo tuli peitti näyssä koko Euroopan -
matkallani Eurooppaan vuonna 2008.
Se nimittäin koskettaa myös Suomea ja kaikkia Euroopan maita, -
jotka Euroopan unionin alueella ovat -
tai jopa niitäkin maita, joissa Euroopan unioni ei vaikuta nyt.
Kaikki Eurooppaan luettavat maat.
Kun kerran rukoilin Euroopan puolesta Etelä-Euroopassa, ihmettelin, -
kun näin koko Euroopan yllä hyvin voimakkaan Pyhän Hengen tulen.
Mikään maa tai mikään kohta ei jäänyt pois.
Ensimmäisellä kerralla vain ihmettelin sitä, toisella kerralla tajusin kysyä, -
miten se on mahdollista, kun ne seurakunnat...
Vierailin kahden kuukauden aikana -
22 paikkakunnalla seitsemässä eri maassa -
sellaisessa johdatuksessa, jonka Jumala oli tarkoittanut -
lesken lohdutukseksi, koska kysyin ennen sitä matkaa: -
"Onko Sinulla, Jumala, vielä jotain hengellistä työtä eläkeläispastorille?"
Ja vastaus oli: "Düsseldorf, kaksi kuukautta."
Düsseldorfin pysähdys ei kestänyt kuin pari viikkoa, -
ja matka jatkui sen mukaan, mitä nimiä ja paikkoja Herra antoi.
Ja ihmeellistä oli, että Etelä-Saksassa pari viikkoa myöhemmin -
tuli toisen kerran tämä samainen näky -
koko Euroopan yllä olevasta Jumalan herätyksen tulesta.
Siinä olivat Pohjoismaat, oli Englanti, olivat Itä- ja Etelä-Euroopan maat.
Kaikissa oli hyvin voimakas Jumalan Hengen tuli.
Kysyin silloin, miten se on mahdollista, kun seurakunnat näyttivät olevan -
alasajon vaiheessa. Monia kirkkoja oli jo myyty pois, -
ja monet seurakunnat kokoontuivat hyvin vähän, väki oli vähentynyt.
Ja silloin, kun ajattelin tuota, että miten se on mahdollista, -
niin niihin ajatuksiin vastattiin: -
"Hitlerin noususta valtaan Saksassa -
kolmanteen ja neljänteen sukupolveen asti kaikki on lukossa, -
sen jälkeen kaikki on auki."
Tästä Euroopan tilanteesta puhumme lisää toisessa kohdassa myöhemmin, -
mutta silloin, kun ajattelen sitä, -
että koin siellä tuolla lailla alas laskeutuneet hengelliset tasot.
Tietysti se on inhimillistä arviointia, mutta joku hätätilannehan se on, -
jos väki vähenee, saarnat heikkenevät ja kirkkoja myydään pois, -
saati jos Jumalan sanan vastaisuus lisääntyy -
ja media ottaa vallan, jossa Sana ei ollenkaan ole mukana.
Tai kansaa kasvatetaan sellaiseksi, ettei kasvatustyössä voi enää käyttää -
Jumalan sanaa, tai jos käytetään, niin hyvin minimaalisessa muodossa.
Monissa Euroopan maissa ei ole lainkaan uskontoa kouluissa.
Mutta kun menemme siihen, että koko Eurooppa on mahdollinen, -
niin jotakin Jumalan rakkautta täytyy tulla julki, -
koska Pyhä Henki lähetettiin sitä varten, -
että se tulisi kaiken lihan päälle, kuten Joosuan kirjassa sanotaan.
Eli lopun aikana Jumalan valtakunnan todellisuus ilmestyy vielä, -
ilmeisesti samassa muodossa, mutta monta kertaa voi kuvitella, -
että tuo lopun ajan herätys voi olla aivan erilainen.
Kansoja ja väestöä on niin paljon, -
ja kansakunnat ovat monesti luopumassa niistä periaatteista, -
joista edelliset sukupolvet pitivät kiinni, -
niin kuin voisi ajatella Suomessakin: koti, uskonto ja isänmaa.
Tällaisia ajatuksia oli taustalla monilla vallanpitäjillä ja -käyttäjillä.
Silloin tuo: "Tulta minä olen tullut heittämään maan päälle" -
tuntuu vähän erikoiselta sanamuodolta.
Ja kuitenkin tuon helluntain tilanteen toistuminen -
on ollut mukana jokaisessa herätyksessä, myöskin Suomessa, -
eli se yliluonnollisuus, jonka Jumalan Henki tuo mukanaan.
Silloin voisi sanoa, että se, mitä silmä ei ole nähnyt -
eikä korva kuullut, sen Jumala valmisti, -
eli se yliluonnollisuus, joka alussa oli, niin että ihmeitä tapahtui.
Kirkkohistoriasta, eri herätysliikkeiden ja seurakuntamuotojen taustoista -
voisi sanoa hyvinkin selvästi, -
että Jumalan valtakunnan yliluonnollisuus -
normaalin elämän keskellä on tuottanut ne herätykset.
Mietitäänpä hetki sitä, -
mitä merkitystä tulella tänä päivänä olisi Pyhässä Hengessä.
Silloin nuo ilmestykset, joita Jumala on monille antanut, -
ehkä monimuotoisina niin, ettei kaikissa ole tuo tuli näkyvissä, -
niin kuitenkin nuo ihmeet...
Olen joskus ihmetellyt sitä, kun joskus tilaisuuksissa olen pyytänyt: -
"Voisitko ilmaista käsien nostamisella, -
jos Jumala on parantanut sinua sairaudesta yliluonnollisella tavalla?"
Eli hyvin nopeassa tahdissa tai joskus myöskin hitaammin, -
mutta usein ohi sen, mitä lääkäri on luvannut, -
ja aivan mahdottomiinkin tilanteisiin, että rampa on noussut -
tai kasvaimet, joita on tullut, ovat hävinneet.
Itse voisin ajatella sitä, että tuo ensimmäinen ihmeellinen kosketus -
Pyhässä Hengessä oli esirukous.
Olin iältäni vähän päälle 30-vuotias.
Silloin Jyväskylässä vieraili Amerikasta, herätysalueelta, -
sellainen pastori, joka rukoili sairaiden puolesta.
Vaimoni kehotti minua menemään rukoiltavaksi, -
koska selkärangassani oli välilevy pois paikaltaan ja otsalla tuskan hiki, -
vaikka teinkin palvelutyötä ja rukoilin ihmisten puolesta samaan aikaan.
Hän pyysi istumaan etupenkkiin ja otti nilkoista kiinni.
Ja sillä hetkellä, kun hän otti nilkoista kiinni, -
niin voitko kuvitella, selässä tapahtui liikahdus.
Ja sitten hän naurahti ja kosketti polviani, -
joissa oli ollut nivelsiteen repeämä, -
minkä vuoksi ne saattoivat lukkiutua juostessa tai uidessa -
90 asteen kulmaan, -
ja sitten piti itse vääntää niitä kipujen kanssa takaisin suoriksi.
Hän oli saanut tiedon sanan Pyhässä Hengessä ja vain kosketti polvia, -
ja ne ovat olleet monta kymmentä vuotta täysin terveet, samoin selkä.
Kun nousin siitä rukouksesta, taivuttelin itseäni, käsiä lattiaan.
Sen jälkeen ei ole koko selässä ollut yhtään kiputilaa, -
vaikka välilevyt olivat niin liikkuvia, että joskus kolme oli pois paikoiltaan.
Polvet oli tarkoitus leikata, mutta tein rohkean ratkaisun, että ei leikata, -
koska lääkäri sanoi, että 50 prosentin todennäköisyydellä -
jompikumpi polvista olisi jouduttu sillä tavalla amputoimaan...
Tai ei amputoimaan, vaan laittamaan pysyvästi suoraksi.
Eli sen jälkeen olisin vetänyt jalkaa suorana -
ja kävellyt hyvin vaikeasti.
Jos on saanut itse kokea tällaisia ihmeitä, silloin tajuaa, -
että Jumala eli Pyhän Hengen yliluonnollisuus, voi todella koskettaa.
Jossakin muodossa sitä tulta on tullut ihmisen kautta kosketuksessa -
yliluonnollisesti, ja ihminen voi parantua.
Lähes 50 vuotta esirukousta ja sielunhoitoa tehneenä -
olen nähnyt hyvin monia sellaisia sairauksien paranemismuotoja, -
jotka tuntuvat täysin mahdottomilta.
Kerran esimerkiksi tilaisuudessa tuli käymään kaksi ihmistä.
Toinen sanoi, että vuosi sitten hänen hartiansa ja kätensä paranivat täysin.
Samalla hän kuitenkin sanoi, että hänen sisarensa tila -
oli paljon pahempi. Ja sisar kosketti rintaansa ja sanoi, -
että siihen oli tullut niin suuri möykky, -
ettei käden ojennus onnistunut lainkaan.
Käsi liikkui kyljestä ylös vain noin 10 senttiä, eli se oli täysin jumissa.
Ja silloin ihmettelin, että ei tapahdu mitään.
Olin jo lähdössä toista ihmistä kohti, -
ajattelin vain, että pieni esirukous, mutta mitään ei pääse tapahtumaan.
Ja olin jo ottanut muutaman askeleen seuraavaa esirukoiltavaa kohti, -
mutta mitäs sitten kävikään? Kuulin sanat: "Mene hänen eteensä -
ja sano: 'Nosta kätesi Jeesuksen Kristuksen nimessä'."
Ja se tapahtui niin äkkiä, etten kerta kaikkiaan ehtinyt järkeillä, -
vaan sanoin sen, ja tämä ihminen nosti saman tien sen kätensä, -
ja huomasin, että se oli täysin terve, parantunut.
Hän alkoi itkeä ääneen. Kysyin: "Mitä nyt?"
"No kun Jeesus paransi minun käteni", hän sanoi.
Kun saa kokea tällaisia ihmeitä, huomaa sen, -
että tuli oli koskettanut Jumalan Hengen voimana tätä ihmistä.
Se ei ollut Oiva tai Oivan sanat, joka kosketti, vaan Jumala antoi -
sen sanan sanottavaksi, ja siinä oli se Jumalan yliluonnollinen voima.
Kun näitä asioita on saanut nähdä ja kokea -
toisten ihmisten kautta ja itsenikin kautta Jumalan armon mukaan, -
niin tajuaa sen, mikä olisikaan mahdollista -
Suomen kansalle, kun Jumalan Hengen tuli koskettaisi.
Ainakin tämän sarjan nimi, "Jumalan kosketus sytyttää".
Jokaisen paranemisihmeen jälkeen ihminen on Jumalan sytyttämä, -
tai jos tulee profetia, niin kuin kerran tuli seurakuntatilanteessa.
Oli tullut paljon ristiriitoja, joten profeetta profetoi: -
"Kiitä Jumalaa jokaisesta ns. vastustajasta, -
sillä Jumala ei olisi voinut tehdä sitä muutosta sinun sisimmässäsi -
ilman näitä." Tajusin, että vaikeudet olivatkin -
ihmisten kautta Jumalan työtovereita minun muuttumisekseni.
Eli tuo Jumalan yliluonnollisuus on jotain, joka pitäisi löytää uudelleen.
Silloin muuttuisi tuo hiljainen ja vajavainen, istuva seurakunta -
ja uskonnollisuus eli se, että asioita pidetään oikeina, mutta ne eivät toimi.
Silloin me näemme, että jokainen ihminen -
ja jokaisen ihmisen jokainen päivä on Jumalan mahdollisuus.
Ja kun me edelleen mietimme näitä aiheita eli sitä,
miten tuo tulen kosketus voisi sytyttää -
tänä päivänä sinua ja minua enemmän, -
niin tarvitaan se alkuseurakunnan todellisuus, -
apostolien todistus eli Jumalan sana, sisälle uutta luova voima.
Tarvitaan se yhteinen rukous, -
se hengellinen yhteys uskovien kesken, "että he yhtä olisivat".
Ja tarvitaan myöskin se todellisuus, -
että se Herran pyhä ehtoollinen veisi meitä siihen, mikä on sen alkuperä, -
eli Jeesuksen ristillä tuottama sovitus synneistä.
Ja Hän uskon alkajana, kasvattajana ja täydeksi tekijänä -
voisi tuottaa sen, mitä alkuseurakunta koki, -
ja tuo Jumalan Pyhän Hengen yliluonnollisuus saisi taas tilaa -
ei ainoastaan jokaisen uskovan sydämessä, -
vaan myöskin niissä pienemmissä ja isommissa kokoontumisissa.
Eli kun Jeesus sanoi viinipuuvertauksessa, Johannes 15: -
"Ilman minua ette voi mitään tehdä", niin se on aivan sama tänäkin päivänä.
Jeesus lähetti Isän kanssa Pyhän Hengen maan päälle -
tuomaan sen saman, mitä Hän toi, -
Jumalan valtakunnan yliluonnollisuuden sisimpäämme.
Eli Pyhän Hengen temppeleinä me olemme velvolliset -
ottamaan vastaan Häneltä. Rukoilemme.
Kiitos Vapahtaja siitä, mitä Sinä olet saanut aikaan pelastusta varten, -
että lähetit myöskin Pyhän Hengen todistamaan, että Jumalan valtakunta -
normaalin elämän keskellä onkin yliluonnollinen valtakunta, -
ihmeitä ja Jumalan tulta tuottava valtakunta.
Anna sen tapahtua mahdollisimman pian sydämissämme -
ja koko maassamme. Jeesuksen nimessä.
Tekstitys: Anni Lähteenmäki